Lav et referat af nedenstående tekst:

Tekst:
Flere og flere nordmænd vælger at kigge mod Danmark, når de skal finde en ny bolig. Ejendomsmæglerne i Nordjylland oplever stigende interesse fra vores naboer mod nord, og flere af fremvisningerne ender med et salg. - Inden for de sidste 9-12 måneder har vi mærket en utrolig stor efterspørgsel på både sommerhuse, og helårshuse fra nordmænd, der godt kunne tænke sig at flytte herned, siger ejendomsmægler ned Nybolig i Sæby Carsten Jørgensen. For nordmændene er det særligt billige huspriser, der gør det attraktivt for dem at lede efter bolig på den anden side af Skagerrak. - Priserne i Norge, de bare stiger og stiger. Et tilsvarende hus i Norge, havde hvert fald været dobbelt så dyrt. Måske tre, fire gange så dyrt, siger Frode Sørensen, der sammen med konen Camilla Sørensen leder efter et sommerhus i det nordjyske. Det nordjyske boligmarked har som resten af landet døjet med lange liggetider, men det ifølge Carsten Jørgensen ikke noget, der påvirker nordmændene, når de søger bolig i Danmark. - Man kan se, der er nogen, der har haft sommerhuse liggende i eksempelvis et eller to år, og lige pludselig kan man se, at det er solgt, og hvem har købt det? Det har en nordmand, siger han. Nordmænd skal have et tilhørsforhold til Danmark, før Justitsministeriet giver tilladelse til, at de kan købe bolig i landet. Det kan være en arbejds- eller familiemæssig relation, eller som i familien Sørensens tilfælde et mangeårig tradition for at besøge Nordjylland.

Referat:
Naboerne fra Norge er vilde med at købe bolig i det nordjyske.